L'Associació de Patrimoni Industrial del Port Sagunt va oferir la conferència ‘La dona a la Ciutat Factoria’
14 de novembre 2019

![](/media/12vjckfg/70c_img_8346.jpg)  
  

L'Associació de Patrimoni Industrial del Port Sagunt (APIPS) va oferir ahir, dimecres 13 novembre, la conferència ‘La dona a la Ciutat Factoria’, en col·laboració amb l'Ajuntament de Sagunt. El saló d'actes del Centre Cívic Antic Sanatori va acollir a les 19.00 hores esta xarrada que va ser tot un èxit, ja que abans de començar ja s’havia superat l’aforament. 

  

La conferència era un homenatge a les dones del Port de Sagunt relacionades amb la siderúrgia. Va consistir en una exposición de vivències personals i de la trajectòria professional relacionada amb la siderúrgia de distintes persones, com Teresa Sala, Fina Chover, Ana Ponce, Rosa Graells, Teresa Mulet, Mª Teresa Marco i Ángeles Ortiz. Totes elles amb diferents professions, com mestra, perruquera, mestressa de casa, secretària, etc., que van compartir amb el públic algunes de les seues experiències i anècdotes i es van passar diapositives i vídeos de l'època.

  

![](/media/x1cpnvcl/70c_img_8261.jpg)  
  

A l'acte va assistir l'alcalde de Sagunt, Darío Moreno; la regidora de Cultura, Asun Moll; el regidor de Patrimoni Municipal, Javier Timón; la regidora de Cooperació i Universitat Popular, Maria Josep Soriano; el regidor d'Educació, José Manuel Tarazona; i el regidor de Joventut, Guillermo Sampedro.

  

Esta conferència forma part del 1r cicle de conferències 2019, que va començar al gener i esta és la huitena conferència que s'ha oferit en el que va d'any. La següent, que tancarà este primer cicle, serà l'11 de desembre amb ‘Orígens i desenvolupament del futbol al Port de Sagunt’, oferida per Fernando Sánchez Cerezuela, editor d'un llibre sobre este assumpte publicat recentment.​​

![](/media/guubn0ly/70c_img_8267.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-associacio-de-patrimoni-industrial-del-port-sagunt-va-oferir-la-conferencia-la-dona-a-la-ciutat-factoria/ "Facebook")
*   [](http://twitter.com/share?url=https://aytosagunto.es/va/actualitat/l-associacio-de-patrimoni-industrial-del-port-sagunt-va-oferir-la-conferencia-la-dona-a-la-ciutat-factoria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-associacio-de-patrimoni-industrial-del-port-sagunt-va-oferir-la-conferencia-la-dona-a-la-ciutat-factoria/ "Linked In")
*   [](mailto:?body=https://aytosagunto.es/va/actualitat/l-associacio-de-patrimoni-industrial-del-port-sagunt-va-oferir-la-conferencia-la-dona-a-la-ciutat-factoria/)